Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 02.06.2022թ. ք. Եղվարդ

 Հարկադիր կատարումն ապահովող ծառայության Կոտայքի մարզային բաժնի Եղվարդի տարածաշրջանի բաժանմունքի ավագ հարկադիր կատարող, արդարադատության մայոր Գեղամ Վարդանյանս ուսումնասիրելով 20.12.2021թ. վերսկսված թիվ 03575848, 03576242, 03576250, 03576255 և 08037628 կատարողական վարույթների նյութերը՝

Պ Ա Ր Զ Ե Ց Ի

 ՀՀ Կոտայքի մարզի առաջին ատյանի ընդհանուր իրավասության դատարանի կողմից 16.08.2021թ. տրված թիվ ԿԴ3/0950/02/17 կատարողական թերթի համաձայն պետք է՝ Կարեն Մերուժանի Հարությունյանից, Շահեն Մերուժանի Հարությունյանից, Աննա Լևոնի Ստեփանյանից, Սամվել Մխիթարի Գրիգորյանից և Արամ Մարգարի Ստեփանյանից համապարտության կարգով հօգուտ «Ինեկոբանկ» ՓԲԸ-ի բռնագանձել 35.584,94 ԱՄՆ դոլարին համարժեք ՀՀ դրամ պարտավորության գումար և կատարողական թերթի պահանջով հաշվարկվող տոկոսները:

 Պատասխանողներից համապարտության կարգով բռնագանձելու համար՝ բռնագանձումը տարածել նաև բանկում գրավադրված գույքերի վրա:

 Պարտապանից բռնագանձել նաև բռնագանձման ենթակա գումարի հինգ տոկոս ՀՀ դրամ, որպես կատարողական գործողությունների կատարման ծախսի գումար:

Կատարողական գործողությունների ընթացքում գրավի առարկա հանդիսացող անշարժ գույքերը ներկայացվել են հարկադիր էլեկտրոնային աճուրդի և կրկնաճուրդների ընթացքում գույքերի արժեքները անհամեմատ նվաժել են ներկայում կազմում են 10.808.107 ՀՀ դրամ և 2.403.443 ՀՀ դրամ որնել չի բավարարում պահանջատիրոջ պահանջները բավարարելու համար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապաններ Կարեն Մերուժանի Հարությունյանի, Շահեն Մերուժանի Հարությունյանի, Աննա Լևոնի Ստեփանյանի, Սամվել Մխիթարի Գրիգորյանի և Արամ Մարգարի Ստեփանյանի ողջ գույքի վրա բռնագանձում տարածելու պարագայում պարզվել է, որ այդ գույքերը օրենքով սահմանված նվազագույն աշխատավարձի երկու հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և դրամական միջոցներ չեն հայտնաբերվել, որոնց վրա կարելի է բռնագանձում տարածել:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ և 28.1 հոդվածներով և 37-րդ հոդվածի 8-րդ կետով՝**

Ո Ր Ո Շ Ե Ց Ի

Կասեցնել 20.12.2021թ. վերսկսված թիվ 03575848, 03576242, 03576250, 03576255 և 08037628 կատարողական վարույթները 90-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 90-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճեն ուղարկել կողմերին:

 Որոշումը կարող է բողոքարկվել վերադասության կարգով որոշումն ուժի մեջ մտնելու օրվանից հետո՝ երկամսյա ժամկետում, կամ վարչական դատարան՝ օրենքով սահմանված ժամկետներում:

 «Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշուման բողոքարկումը չի կասեցնում կատարողական գործողությունները, բացառությամբ օրենքով սահմանված դեպքերի։

 **ԱՎԱԳ ՀԱՐԿԱԴԻՐ ԿԱՏԱՐՈՂ**

 **ԱՐԴԱՐԱԴԱՏՈՒԹՅԱՆ ՄԱՅՈՐ Գ. ՎԱՐԴԱՆՅԱՆ**